LT

Briuselis, 23.5.2007

COM(2007)264 galutinis

2007/0097(COD)

Pasiūlymas

EUROPOS PARLAMENTO IR TARYBOS REGLAMENTAS

dėl bendrųjų patekimo į keleivių vežimo tolimojo susisiekimo ir miesto autobusais rinką taisyklių



(nauja redakcija)

(pateikė Komisija)





{SEC(2007) 635}

{SEC(2007) 636}

AIŠKINAMASIS MEMORANDUMAS

1.Pasiūlymo aplinkybės

110 1.1.Pasiūlymo pateikimo priežastys ir tikslai Iš pradžių didelė tarptautinio keleivių vežimo kelių transportu vidaus rinkos dalis buvo reglamentuojama Direktyva 96/26/EB dėl leidimo verstis vežėjo kelių transportu verslu ir Reglamentais (EEB) Nr. 684/92 bei (EB) Nr. 12/98 dėl patekimo į keleivių vežimo tolimojo susisiekimo ir miesto autobusais rinką. Direktyvoje buvo nustatyti būtini kokybės standartai, kurių turi būti laikomasi, siekiant gauti leidimą pradėti verslą, o dviejuose reglamentuose nustatytomis priemonėmis buvo liberalizuotas vienkartinis keleivių vežimas, nustatyta speciali leidimų tarptautiniam reguliariajam keleivių vežimui išdavimo tvarka bei leista teikti kabotažo paslaugas vežant keleivius minėtais tarptautiniais maršrutais. Šias taisykles dabar reikia suderinti su nauja teisine sistema, kuri grindžiama reglamentu dėl keleivių vežimo viešuoju geležinkelių ir kelių transportu (šį reglamentą netrukus turi priimti Parlamentas ir Taryba). Jas taip pat reikia suformuluoti aiškiau ir tam tikrais atvejais supaprastinti, nes atsižvelgiant į įgytą patirtį galima daryti išvadą, kad dalis teisės nuostatų yra susijusios su bereikalinga administracine našta.

120 1.2.Bendrosios aplinkybės Reglamente (EEB) Nr. 684/92 buvo numatyta galimybė patekti į tarptautinio keleivių vežimo tolimojo susisiekimo ir miesto autobusais rinką, o Reglamente (EB) Nr. 12/98 buvo nustatytos sąlygos, kurių laikydamiesi vežėjai nerezidentai galėjo teikti paslaugas valstybėje narėje. Vežėjai į minėtą rinką gali patekti, jeigu turi Bendrijos licenciją, išduodamą tik tada, jei vežėjai įsisteigę valstybėje narėje ir jei jie atitinka būtinus Direktyvoje 96/26/EB nustatytus geros reputacijos, finansinio pajėgumo ir profesinės kompetencijos reikalavimus. Komisija 2006 m. teisės aktų leidžiamojoje programoje paskelbė ketinanti šias taisykles išnagrinėti išsamiau ir, jeigu reikės, jas supaprastinti ir suformuluoti aiškiau. Po viešų konsultacijų ir atlikus poveikio įvertinimą paaiškėjo, kad užtikrinti vykdymą yra sunku, nes galiojančios toliau išvardytų sričių nuostatos neaiškios ar pernelyg painios ir susijusios su bereikalinga administracine našta: –reglamento taikymo sritis, jeigu ji būtų vertinama Bendrijos vežėjų atliekamo keleivių vežimo į trečiąsias šalis ir iš jų (vežant keleivius per valstybes nares vykstama tranzitu) atžvilgiu, apibrėžta neaiškiai; –Reglamente (EEB) Nr. 684/92 buvo nustatyta reguliariajam tarptautiniam keleivių vežimui taikoma leidimų išdavimo tvarka; Įmonės, keleivius ketinančios vežti tarptautiniu maršrutu, turi prašyti, kad joms būtų išduotas leidimas. Nacionalinės valdžios institucijos, gavusios bet kokią paraišką, turi gauti kitos valstybės narės, kurios teritorija bus vežami keleiviai, sutikimą, išklausyti šalių, per kurių teritorijas bus vykstama tranzitu, nuomonę, įvertinti pasekmes, galinčias kilti pradėjus vežti keleivius, ir pranešti pareiškėjui, ar jo paraiška buvo patenkinta ar atmesta. Laikoma, kad taikant tvarką sukuriama daug kliūčių naujiems rinkos dalyviams ir bereikalinga administracinė našta (šiai nuomonei visų pirma pritaria sektorius). –nors valstybių narių informacijos mainai yra nustatyti dabar galiojančiose taisyklėse, jie yra neveiksmingi); dėl to įmonėms, veiklą vykdančioms ne įsisteigimo, o kitos valstybės narės teritorijoje, kažin ar gresia susilaukti kokių nors administracinių sankcijų, todėl konkurencija tarp įmonių, kurios ne itin linkusios laikytis taisyklių, ir kitų įmonių galėtų būti iškreipta; –atliekant tikrinimus sunkumų kyla dėl to, kad naudojamos įvairios Bendrijos licencijų ir licencijų kopijų formos, o taip pat dėl šios priežasties dažnai prarandama daug vertingo vežėjų ir teisės aktų įgyvendinimą prižiūrinčių institucijų laiko.

130 1.3.Pasiūlymo taikymo srityje galiojančios nuostatos Pasiūlymu siekiama persvarstyti ir konsoliduoti Reglamentų (EEB) Nr. 684/92 ir Nr. 12/98 tekstus.

140 1.4.Suderinamumas su kitomis Sąjungos politikos kryptimis ir tikslais Naujas reglamentas netiesiogiai skatins tobulinti kelių eismo saugumą, t. y. bus griežčiau prižiūrimos keliose valstybėse narėse veiklą vykdančios įmonės, ir užtikrinamas naujų taisyklių teikiant viešąsias paslaugas kelių ir geležinkelių transporto sektoriuje laikymasis. Šis pasiūlymas teikiamas įgyvendinant „geresnio reglamentavimo“ programą ir jis atitinka Komisijos prisiimtus įsipareigojimus paprastinti ir atnaujinti Bendrijos teisyną. Ypač daug dėmesio skirta paprastinant viešųjų paslaugų teikimo taisykles ir užtikrinant didesnį šių taisyklių darnumą bei kitoms vežimo kelių transportu taisyklėms, visų pirma Reglamentui (EEB) Nr. 881/92, Reglamentui (EEB) Nr. 3118/93 dėl patekimo į vežimo kelių transportu rinką ir Direktyvai 96/26/EB, nustatančiai būtinas sąlygas gaunant leidimą imtis vežėjo verslo ir vežėjų priežiūros sąlygas.

2.Konsultacijos su suinteresuotosiomis šalimis ir poveikio įvertinimas

2.1.Konsultacijos su suinteresuotosiomis šalimis

211 Naudoti konsultacijų būdai, pagrindiniai aptarti sektoriai ir bendras respondentų apibūdinimas Prieš pradedant rengti šį pasiūlymą buvo surengtos viešos konsultacijos su visuomene – siekta iš suinteresuotų asmenų ir institucijų gauti kiek įmanoma daugiau pastabų ir pasiūlymų. Šios konsultacijos buvo skirtos ir krovininiam, ir keleiviniam kelių transportui. Minėtos konsultacijos buvo surengtos vienu metu su konsultacijomis dėl sąlygų, pagal kurias būtų leidžiama imtis vežėjo verslo; rengiant pastarąsias konsultacijas naudotas klausimynas (jis buvo paskelbtas interneto svetainėje ir nusiųstas visoms organizacijoms, pagrindines suinteresuotąsias šalis atstovaujančioms nacionaliniu arba Europos lygiu). Komisija gavo 67 pastabas – iš nacionalinių valdžios institucijų, tarptautinių ir nacionalinių vežėjų kelių transportu asociacijų, vartotojų, darbdavių arba įvairių interesų grupių ir atskirų bendrovių. Komisija pagrindinius į šią teksto redakciją įtrauktus klausimus aptarė 2005 m. rugsėjo 5 d (tai padaryta plėtojant socialinį dialogą su socialiniais partneriais). 2006 m. lapkričio 7 d. konsultacinis posėdis su suinteresuotosiomis šalimis buvo surengtas Briuselyje; posėdyje dalyvavo 42 sektoriui atstovaujančios organizacijos ir 37 nacionalinių administracijų stebėtojai.

212 Gautų atsakymų santrauka ir kaip į juos buvo atsižvelgta Apskritai respondentai pritarė nuomonei, kad dabartinę sistemą, reglamentuojančią vežimo kelių transportu rinką, reikia dar labiau paprastinti ir jos nuostatas formuluoti aiškiau. Keletą kartų buvo pabrėžtas šis dalykas – dabartines taisykles, visų pirma reguliuojančias patekimą į vežimo kelių transportu rinką, reikia iš dalies keisti, kad jų taikymą būtų įmanoma užtikrinti lengviau ir veiksmingiau. Po konsultacijų galima padaryti šias neabejotinas išvadas: –krovinių ir keleivių vežimą kelių transportu ir toliau reikėtų reglamentuoti dviem skirtingais taisyklių rinkiniais; minėtų dviejų skirtingų vežimo kategorijų atstovai ir jų suinteresuotosios šalys mano, kad šias vežimo kategorijas ir jų suinteresuotąsias šalis sieja per mažai bendrybių ir dėl to reikia rengti joms skirtus skirtingus teisinius tekstus; –daugelyje pastabų buvo kalbama apie būtinybę teisingai taikyti galiojančias taisykles ir tinkamai užtikrinti jų įgyvendinimą; nacionalinės įgyvendinimą užtikrinančios valdžios institucijos turėtų glaudžiau bendradarbiauti – dėl to reikėtų sukurti visą ES apimantį vežėjo pažymėjus turinčių vežėjų registrą arba duomenų bazę, kurioje būtų kaupiama informacija apie Bendrijoje išduotas licencijas; –kelios suinteresuotosios šalys pareiškė, kad leidimų tarptautiniam reguliariajam keleivių vežimui išdavimo tvarką reikėtų supaprastinti ir kad ją taikant sukuriamos bereikalingos biurokratinės kliūtys; be to, buvo pareikštas pageidavimas supaprastinti tvarką, pagal kurią išduodamas leidimas vietiniu arba regioniniu lygiu teikti tarpvalstybines paslaugas; –nedvejojant taip pat buvo pritarta būtinybei tęsti Bendrijos licencijos, patvirtintų kopijų ir vairuotojo pažymėjimo pavyzdžių standartizavimą.

213 Konsultuojantis su visuomene gautų atsakymų santrauka, visas pavienių atsakymų tekstas ir 2006 m. lapkričio 7 d. surengto svarstymo protokolas yra prieinami šioje svetainėje: http://ec.europa.eu/transport/road/consultations/road_market_en.htm







2.2.Ekspertų kvietimas ir jų žinių pritaikymas

229 Konsultuojantis su suinteresuotomis šalimis dalyvavo nepriklausomas ekspertas prof. Brajanas Beilis (Brian Bayliss), vienas iš Kelių transporto tyrimo komiteto, kuris 1994 m. liepos mėn. parengė išsamią ataskaitą apie kelių transporto vidaus rinkos kūrimo padėtį ir tos rinkos kūrimui užbaigti atliktinus darbus, pirmininkų.

230 2.3.Poveikio įvertinimas Poveikio įvertinimas, atliktas rengiant šį pasiūlymą, buvo sudarytas iš šių dalių: naujas taisyklių, pagal kurias išduodamas leidimas užsiimti vežėjo kelių transportu verslu, ir patekimą į rinką reguliuojančių taisyklių redagavimas, nes abu šie taisyklių rinkiniai yra glaudžiai susiję ir jie reguliuoja iš dalies sutampančias sritis. Rengiant poveikio įvertinimą buvo remtasi 2004–2006 m. atliktais skirtingais tyrimais . Poveikio įvertinimą parengė nepriklausomas konsultantas, su kuriuo buvo sudaryta sutartis. Atliekant darbą pagal sutartyje nustatytas sąlygas, buvo nuolat remiamasi rengiant poveikio įvertinimą sukauptais duomenimis, nes siekta, kad siūlant naują teksto redakciją būtų atsižvelgta į poveikio įvertinimo išvadas. Buvo laikomasi proporcingo nagrinėjimo principo, o nagrinėjant pagrindinis dėmesys kreiptas į svarbiausias poveikio formas ir diferencinį poveikį. Iš viso buvo įvertintos penkios galimos politikos pasirinktys: 1.pasirinktis „niekas nekeičiama“ – šiuo atveju dabartiniai kelių įstatymai nebūtų keičiami, t. y. šio dokumento pradžioje išvardyti klausimai nebūtų sprendžiami ir dėl jų kaskart kiltų didesnių sunkumų; 2.„techninis paprastinimas nesiimant reglamentavimo“ – šiuo atveju, jei ši pasirinktis būtų taikoma tik keleivių vežimui, abu tekstai būtų sujungti ir parengta nauja jų redakcija; Šio dokumento pradžioje išvardyti pagrindiniai klausimai nebūtų sprendžiami. 3.„derinimo“ pasirinktis – šiuo atveju tekstai būtų sujungti ir supaprastinti, visų pirma būtų supapratinta leidimų reguliariajam tarptautiniam susisiekimui vykdyti išdavimo tvarka, kartu suderinant leidimų verstis vežėjo kelių transportu verslu išdavimo tvarką ir tobulinant priežiūrą bei kontrolę. Taikant šią pasirinktį būtų griežčiau laikomasi kelių transporto taisyklių ir būtų sumažintos administracinės sąnaudos. Be to, taip pat sumažėtų kliūtys į rinką patekti naujiems tarptautinio keleivių vežimo kelių transportu rinkos dalyviams. 4.pasirinktis „aukštesni kokybės standartai“ – šiuo atveju būtų nustatyti sektoriuje taikomi dar aukštesnio vidutinio lygio profesinės kvalifikacijos reikalavimai ir padidėtų jo finansinis pajėgumas. Galiausiai ateityje, jeigu pirmenybė būtų suteikta pastarajai pasirinkčiai, būtų skatinami veiksmingiau savo veiklą vykdantys vežėjai, t. y. naudos iš to turėtų visa ekonomika. Tačiau šiuo metu pastaroji pasirinktis būtų susijusi su papildomomis administracinėmis sąnaudomis, kurios apsunkintų labai smulkių ir nepriklausomų vežėjų veiklą. Toks politinis pasirinkimas būtų labiau diskutuotinas. 5.Jeigu būtų pasirinkta „liberalizavimo“ pasirinktis, tada tektų apskritai atsisakyti šiuo metu taikomos leidimų išdavimo tvarkos. Tačiau jeigu kokybės standartai pirmiau nebūtų suderinti aukštesniu lygiu (t. y. 4 įgyvendinimo pasirinktis), tada iš rinkos galėtų būti išstumta daugiau veiksmingai savo veiklą vykdančių vežėjų. Galiausiai ateityje bendras poveikis veiksmingam rinkos veikimui būtų neutralus, o gal ir neigiamas. Jeigu būtų pasirinkta pastaroji pasirinktis, tam tikrose šalyse sumažėtų darbo vietų skaičius. Kadangi ši pasirinktis turėtų didelio poveikio, reikėtų imtis kur kas visapusiškesnio nagrinėjimo, kuris būtų išsamesnis nei dabartinė supaprastinimo apimtis.

231 Jeigu atsižvelgiama į šiuos rezultatus, šis pasiūlymas atitinka 3 pasirinktį, t. y. „derinimas“. Su šiuo pasiūlymu pateikiama poveikio nagrinėjimo santrauka ir išsami poveikio nagrinėjimo ataskaita. Išnagrinėjus poveikį galima tvirtinti, kad šis reglamentas su kitais dviem reglamentais, kurie bus siūlomi kartu su pastaruoju (dėl krovinių vežimo ir leidimo verstis vežėjo kelių transportu verslu) sumažins konkurencijos iškraipymą, užtikrins griežtesnį socialinių ir saugos taisyklių laikymąsi bei suteiks galimybę valstybėms narėms administracines sąnaudas sumažinti maždaug 190 milijonų eurų per metus.

3.Teisiniai pasiūlymo aspektai

305 3.1.Siūlomų priemonių santrauka Šiame pasiūlyme sujungiamas dviejų reglamentų dėl patekimo į vežimo kelių transportu rinką tekstas ir parengiama nauja jos redakcija. Pagrindiniai pasiūlyme pateikti pakeitimai: –paprastesnė ir trumpiau trunkanti leidimų išdavimo tarptautiniam reguliariajam keleivių vežimui tvarka: tam tikros priežastys, kuriomis remiantis, kai buvo taikoma dabartinė leidimų išdavimo tvarka, buvo atsisakoma išduoti leidimą, jau nėra svarbios ir dėl to jos turėtų būti panaikintos. Nuo šiol leidimai turėtų būti išduodami, jeigu nėra nustatytų aiškiai apibrėžtų priežasčių, dėl kurių būtų galima atsisakyti pareiškėjui išduoti leidimą. Telieka viena priežastis, dėl kurios galima atsisakyti išduoti su atitinkama rinka susijusį leidimą, t. y. tuo atveju, jeigu paslauga, dėl kurios buvo pateikta paraiška, turėtų didelio poveikio laikantis įpareigojimo teikti viešąsias paslaugas tam tikruose ruožuose teikiama paslaugai. –Supaprastinta ir standartizuota Bendrijos licencija: nustatomi išsamesni Bendrijos licencijos ir tikrų kopijų formos reikalavimai siekiant sumažinti administracinę naštą ir sutrumpinti vilkinimą, ypač atliekant patikrinimus keliuose. –sugriežtintos teisės nuostatos, valstybę narę įpareigojančios imtis priemonių, kai jų imtis paprašo kita valstybė narė, jeigu vežėjas, kuriam pastaroji buvo išdavusi Bendrijos licenciją, padaro pažeidimą kitoje šalyje. Minėtos priemonės – tai bent jau įspėjimas. Diegiama patobulinta valstybių narių tarpusavio ryšių palaikymo procedūra, t. y. naudojamasi pagal naująjį reglamentą dėl leidimo verstis vežėjo kelių transportu verslu įsteigtomis ryšių palaikymo institucijomis.

310 3.2.Teisinis pagrindas Reglamento, panaikinančio Reglamentą (EEN) Nr. 684/92 ir Reglamentą (EEB) Nr. 12/98, projektas.

320 3.3.Subsidiarumo principas Subsidiarumo principas taikomas tiek, kiek pasiūlymas nepriklauso išimtinei Bendrijos kompetencijai.

Pagrindinis pasiūlymo tikslas – aiškiau suformuluoti galiojančias Bendrijos taisykles ir, vadinasi, šio tikslo negali pasiekti pavienės valstybės narės. Be to, pasiūlymu siekiama patobulinti galiojančius valstybių narių informacijos mainus; šio proceso negali vykdyti pavienė valstybė narė – šį procesą tarp valstybių narių įmanoma užtikrinti tik dvišaliu pagrindu ir jį suskaidžius sudedamosiomis dalimis.

323 Dėl to Bendrija turi imtis veiksmų, atsižvelgdama į tai, kad valstybė narė arba valstybių narių grupė minėtų klausimų nesugebėtų išspręsti tinkamai. Dėl to pasiūlymas atitinka subsidiarumo principą.

3.4.Proporcingumo principas Pasiūlyme reglamentuojamos tik tos sritys, kurias reikia reglamentuoti siekiant jo tikslų, ir pasiūlyme proporcingumo principo laikomasi dėl to, kad:

331 –pasiūlyme aptariamas tarptautinis vežimas, kurį reguliuojant reikia taikyti griežtesnio reglamentavimo metodą (pastarasis leistų šį reglamentą taikyti vienodai ir užtikrintų sąžiningą konkurenciją); –jei padaromi sunkūs pažeidimai ar jei smulkūs pažeidimai padaromi pakartotinai, pagal pasiūlymo nuostatas valstybės narės įpareigojamos paskelbti įspėjimą, tačiau paliekama valstybių narių nuožiūrai nuspręsti, ar Bendrijos licencijos arba patvirtintos kopijos turėtų būti paskelbtos negaliojančiomis.

3.5.Priemonių pasirinkimas

341 Siūloma rinktis reglamentą, nes juo siekiama supaprastinti taisykles, kurios jau yra įtrauktos į reglamentą.

4.Poveikis biudžetui





409 Pasiūlymas neturės poveikio Bendrijos biudžetui.



5.

Papildoma informacija

510 5.1.Paprastinimas

511 Pasiūlymu bus prisidedama paprastinant Bendrijos teisyną. Pasiūlymas yra įtrauktas į tęstinę Komisijos programą, kurią įgyvendinant siekiama paprastinti Bendrijos teisyną, ir Komisijos teisės aktų leidžiamąją programą bei veiksmų programą (jai suteikta nuoroda 2006/TREN/ 42).

512 Šiame pasiūlyme atsisakoma netekusių galios priemonių ir, kiek tai buvo įmanoma padaryti, reglamentų turinys, jų aiškinimas ir formulavimas buvo iš naujo persvarstyti, siekiant palengvinti reglamentų supratimą ir užkirsti kelią dviprasmiškam jų aiškinimui. Šis pasiūlymas atitinka 2001 m. lapkričio 28 d. institucijų susitarimą dėl sistemingesnio teisės aktų naujų redakcijų rengimo. Jis buvo parengtas remiantis suvestiniu tekstu, kurį kompiuterių sistema parengė Europos Bendrijų oficialiųjų leidinių biuras. Jeigu straipsniui buvo suteiktas kitas eilės numeris, senos ir naujos numeravimo tvarkos atitiktis nurodoma II priede, kuris pateikiamas naujos redakcijos reglamente. 5.2.Galiojančių teisės aktų panaikinimas Priėmus pasiūlymą bus panaikintas Reglamentas (EEN) Nr. 684/92 ir Reglamentas (EEB) Nr. 12/98.

515

56 5.3.Europos ekonominė erdvė Pasiūlymas yra svarbus EEE ir dėl to jis turėtų būti taikomas ir EEE.